
    REPUBLIKA HRVATSKA
KRAPINSKO – ZAGORSKA ŽUPANIJA
  OPĆINA ZAGORSKA SELA
          OPĆINSKO VIJEĆE

KLASA: 
URBROJ: 
Zagorska Sela, __________ 2026. godine
Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 20. stavka 4. i članka 48. stavka 4. Zakona o predškolskom odgoju i obrazovanju („Narodne novine“, broj 10/97, 107/07, 94/13, 145/23, 145/24, 146/25, 22/26) te članka 32. Statuta Općine Zagorska Sela („Službeni glasnik Krapinsko-zagorske županije“, broj 9/21), Općinsko vijeće Općine Zagorska Sela na svojoj ____ sjednici, održanoj dana __________ 2026. godine, donosi
ODLUKU
o mjerilima za financiranje predškolskog odgoja
Članak 1.
Ovom Odlukom utvrđuju se mjerila za osiguranje sredstava za financiranje i zadovoljavanje javnih potreba u djelatnosti predškolskog odgoja i obrazovanja za djecu s prebivalištem na području Općine Zagorska Sela.
Članak 2. 
Na području općine Zagorska Sela predškolski odgoj organizira se i provodi u Dječjem vrtiću Jaglac Kumrovec i Dječji vrtić Tratinčica Desinić (u daljnjem tekstu: Dječji vrtić). 
Članak 3. 
Za ostvarivanje redovitog predškolskog programa: 
a) u dječjem vrtiću „JAGLAC“ Kumrovec financijska sredstva osiguravaju se: 
- učešćem roditelja – korisnika usluga, u ekonomskoj cijeni u visini 28% od ekonomske cijene programa
– u Proračunu općine Zagorska Sela u visini od 72% ekonomske cijene programa.
 b) u dječjem vrtiću „TRATINČICA“ Desinić osiguravaju se: 
- učešćem roditelja – korisnika usluga, u ekonomskoj cijeni u visini 28% od ekonomske cijene programa
- u Proračunu općine Zagorska Sela u visini od 72% ekonomske cijene programa.
Članak 4.
Učešće roditelja u ekonomskoj cijeni programa utvrđuje se na način da svi roditelji plaćaju isti iznos učešća.
Članak 5.
Plaćanje učešća za redoviti predškolski program oslobođeno je: 
1. dijete čiji je roditelj poginuo u domovinskom ratu;
 2.dijete čiji je roditelj 100%-tni invalid domovinskog rata, 
3. svako treće i daljnje dijete iz obitelji koje koriste redoviti program. 
U ukupnom iznosu učešća u ekonomskoj cijeni redovitog programa, ostvaruju se olakšice za: 
1. drugo dijete u dječjem vrtiću iz obitelji, 20% od utvrđenog učešća, 
2. dijete iz obitelji u kojoj ima djece s teškoćama u razvoju, a polaznici su škole ili dječjeg vrtića, 20% od utvrđenog učešća, 
3. svako dijete invalida domovinskog rata, za utvrđeni postotak invaliditeta od utvrđenog učešća,
4. samohrani roditelj, 20% od utvrđenog učešća.
 Sredstva iz stavka 1. i 2. ovog članka osiguravaju se u Proračunu općine Zagorska Sela, odnosno u proračunu one jedinice lokalne samouprave na čijem području navedeni korisnici imaju prebivalište.
Članak 6.
 Roditelji čije dijete zbog opravdanog razloga, bolesti, oporavka nakon bolesti, godišnjeg odmora i dr., ne koristi usluge dječjeg vrtića kontinuirano 30 dana, umanjuje se iznos učešća u ekonomskoj cijeni za 50% uz predočenje liječničke potvrde, potvrde o godišnjem odmoru ili pismene zamolbe roditelja. 
Za vrijeme odsutnosti djeteta od 5 - 30 kalendarskih dana izvan razloga navedenih u stavku 1. ovog članka roditelji se oslobađaju dijela učešća za iznos troškova namirnica za dnevnu prehranu za vrijeme odsutnosti djeteta. 
Roditelji čije dijete ne koristi redoviti program dječjeg vrtića zbog bolesti ili oporavka nakon bolesti dulje od mjesec dana, oslobađa se učešća u potpunosti protekom 30 dana od dana početka prestanka korištenja programa. 
O razlozima izostanka roditelji su dužni izvjestiti ravnatelja dječjeg vrtića već prvog dana, a najkasnije u roku od 5 dana. U koliko roditelji ne postupe na navedeni način, biti će obvezni podmiriti troškove u cijelosti. 
Članak 7.
Ekonomsku cijenu redovitog programa izračunava dječji vrtić na osnovu obračunske kalkulacije stvarnih troškova i broja djece. 
Suglasnost na ekonomsku cijenu redovitog programa daje Općinsko vijeće općine Zagorska Sela. 
Članak 8.
Učešće roditelja u ekonomskoj cijeni uplaćuje se na žiro-račun dječjeg vrtića, najkasnije 10-og u mjesecu. 
Članak 9.
Korisnici redovitog programa dječjeg vrtića s prebivalištem izvan područja općine Zagorska Sela obvezni su, prilikom zaključenja ugovora o korištenju redovitog programa dječjeg vrtića, dostaviti potvrdu svoje općine-grada da će participirati u ekonomskoj cijeni.
 Roditelj koji ne dostavi potvrdu iz stavka 1. ovog članka, a zaključi ugovor o korištenju programa, plaća punu ekonomsku cijenu.
Članak 10.
U Proračunu općine Zagorska Sela osigurati će se i sredstva za sufinanciranje programa predškole, koji se ostvaruje u dječjem vrtiću za djecu sa područja općine Zagorska Sela.
 U Proračunu općine Zagorska Sela za program iz prethodnog stavka osigurati će se sredstva za dio koji ne osigurava nadležno Ministarstvo.
Članak 11.
Način i visina sufinanciranja programa iz prethodnog članka utvrđuje se za svaku školsku godinu ugovorom između općine Zagorska Sela i dječjeg vrtića. 
Ugovor iz stavka 1. ovog članka sklapa Općinsko vijeće općine Zagorska Sela. 
Članak 12.
Danom stupanja na snagu ove Odluke stavlja se izvan snage Odluka o mjerilima za financiranje predškolskog odgoja sa svim izmjenama i dopunama odluke („Službeni glasnik Krapinsko-zagorske županije“ br. 6/02, 6/09, 30/13, 58/25).
Članak 12.
Ova Odluka stupa na snagu osmog dana od dana objave u Službenom glasniku Krapinsko-zagorske županije.

PREDSJEDNIK OPĆINSKOG VIJEĆA
                                                                           Danijela Maček

